തീറ്റ റപ്പായി - വിക്കിപീഡിയ

# തീറ്റ റപ്പായി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

റപ്പായി

സാധാരണക്കാര്‍ക്ക് അസാദ്ധ്യമായ തരത്തില്‍ ഭക്ഷണം കഴിക്കുന്നതിലൂടെ പ്രശസ്തനായ മലയാളിയാണ് റപ്പായി. കേരളത്തിനകത്തും പുറത്തും നടന്ന തീറ്റമത്സരങ്ങളിലെ വിജയങ്ങളിലൂടെയാണ് റപ്പായി പേരെടുത്തത്. കിഴക്കും‌പാട്ടുകര പൈനാടന്‍ കുര്യപ്പന്റേയും താണ്ടമ്മയുടേയും ഏഴുമക്കളില്‍ മൂത്തവനായി 1939-ല്‍ ജനിച്ചു. ഒമ്പതാം ക്ലാസ്സുകൊണ്ട് പഠനം നിര്‍ത്തി. പിന്നീട് ഓട്ടുകമ്പനികളില്‍ ജോലി നോക്കി. അതിനുശേഷം ഹോട്ടലുകളില്‍ ജോലിനോക്കി അവിടെനിന്നു കിട്ടുന്ന ഭക്ഷണം കൊണ്ടായി ജീവിതം. യൌവനാരംഭത്തില്‍ തന്നെ തീറ്റമത്സരങ്ങളില്‍ പ്രശസ്തനായി. ഒരു വയറുതന്നെ കഴിയാന്‍ ബുദ്ധിമുട്ടാണെന്നവകാശപ്പെട്ട് വിവാഹം കഴിച്ചിരുന്നില്ല. 140 കിലോഗ്രാം തൂക്കം, അഞ്ചേമുക്കാലടി ഉയരം, 130 സെന്റിമീറ്റര്‍ ചുറ്റളവുള്ള ശരീരം എന്നിങ്ങനെയായിരുന്നു ശരീരപ്രകൃതി. മാതാവിനോടൊപ്പം കിഴക്കും‌പാട്ടുകരയിലെ തറവാട്ടുവീട്ടിലായിരുന്നു താമസം.

## [തിരുത്തുക] ഭക്ഷണക്രമം

മസ്തിഷ്കത്തിലെ ഹൈപ്പോതലാമസിലെ തകരാറുമൂലമുണ്ടായ അമിതവിശപ്പായിരുന്നു റപ്പായിയുടെ അമിതഭക്ഷണത്തിന്റെ കാരണം. രാവിലെ 75 ഇഡ്ഢലി, ഉച്ചക്ക് കിട്ടുന്നത്രയും എന്തെങ്കിലും ഭക്ഷണം, വൈകിട്ട് അത്താഴം അതിനിടയില്‍ കിട്ടുന്നതെന്തും എന്നിങ്ങനെയായിരുന്നു ഭക്ഷണക്രമം.

750 ഇഢലി, 25 കിലോ അപ്പം, നാലുകുല വാഴപ്പഴം, അഞ്ചുബക്കറ്റ് പായസം എന്നിങ്ങനെ തീറ്റമത്സരങ്ങളില്‍ റിക്കോര്‍ഡ് സൃഷ്ടിച്ചിട്ടുണ്ട്. ഈ റിക്കോര്‍ഡുകളുടെ പേരില്‍ ലിംക ബുക്ക് ഓഫ് റിക്കോര്‍ഡ്സിലും പേര്‍ വന്നിട്ടുണ്ട്.

## [തിരുത്തുക] മരണം

രക്തസമ്മര്‍ദ്ദവും രക്തത്തിലെ പഞ്ചസാരയുടെ അളവും വര്‍ദ്ധിച്ചതുമൂലം 2006 നവംബര്‍ അവസാനം മുതല്‍ ആശുപത്രിയില്‍ കിടപ്പിലായിരുന്നു.2006 ഡിസംബര്‍ 9-നു അന്തരിച്ചു.

## [തിരുത്തുക] കൂടുതല്‍

1. മാതൃഭൂമി ദിനപത്രത്തില്‍ വന്ന മരണ വാര്‍ത്ത

Retrieved from "http://ml.wikipedia.org../../../%E0%B4%A4/%E0%B5%80/%E0%B4%B1/%E0%B4%A4%E0%B5%80%E0%B4%B1%E0%B5%8D%E0%B4%B1_%E0%B4%B1%E0%B4%AA%E0%B5%8D%E0%B4%AA%E0%B4%BE%E0%B4%AF%E0%B4%BF.html"

സൂചിക: ജീവചരിത്രം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക